ΑΠΟΦΑΣΕΙΣ
Αριθμ. 37507 /Ζ1
Ίδρυση Πολυτεχνικής Σχολής στο Ελληνικό Μεσογειακό Πανεπιστήμιο (ΕΛ.ΜΕ.ΠΑ).
Ο ΥΦΥΠΟΥΡΓΟΣ ΠΑΙΔΕΙΑΣ, ΘΡΗΣΚΕΥΜΑΤΩΝ
ΚΑΙ ΑΘΛΗΤΙΣΜΟΥ
Έχοντας υπόψη:
1. Τις διατάξεις
α) Του άρθρου 66 του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαί-
δευση, πειραματικά σχολεία, Γενικά Αρχεία του Κράτους
και λοιπές διατάξεις» (Α’ 70),
β) του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’98),το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
γ) του π.δ. 27/2025 «Διορισμός Υπουργών, Αναπληρωτή Υπουργού, Υφυπουργών και Αντιπροέδρου της
Κυβέρνησης» (Α’ 44),
δ) της υπ’ αρ. 2188/18-3-2025 κοινής απόφασης του
Πρωθυπουργού και της Υπουργού Παιδείας, Θρησκευμάτων και Αθλητισμού «Ανάθεση αρμοδιοτήτων στον
Υφυπουργό Παιδείας, Θρησκευμάτων και Αθλητισμού,
Νικόλαο Παπαϊωάννου» (Β’ 1314),
ε) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
στ) του π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείου» (Α’ 123),
ζ) του π.δ. 18/2018 «Οργανισμός Υπουργείου Παιδείας,
Έρευνας και Θρησκευμάτων» (Α’ 31).
2. Την υπό στοιχεία 104090/Ζ1/2019 κοινή απόφαση
του Υπουργού Παιδείας, Έρευνας και Θρησκευμάτων και
του Αναπληρωτή Υπουργού Οικονομικών «Ορισμός της
διάρκειας του πρώτου κύκλου σπουδών Τμημάτων της
Σχολής Μηχανικών του Ελληνικού Μεσογειακού Πανεπιστημίου σε δέκα (10) ακαδημαϊκά εξάμηνα» (Β’ 2657).
3. Τις υπό στοιχεία ΔΝΣα/238306/2024 (Β’  7264),
ΔΝΣα/238444/2024 (Β’ 7264) και ΔΝΣα/238353/2024
(Β’ 7373), κοινές αποφάσεις των Υπουργών Παιδείας,
Θρησκευμάτων και Αθλητισμού, Υποδομών και Μεταφορών, Περιβάλλοντος και Ενέργειας, για τον καθορισμό
αντιστοιχίας των Τμημάτων Ηλεκτρολόγων Μηχανικών
και Μηχανικών Υπολογιστών, Ηλεκτρονικών Μηχανικών
και Μηχανολόγων Μηχανικών της Σχολής Μηχανικών
του Ελληνικού Μεσογειακού Πανεπιστημίου με Τμήματα
Πολυτεχνικής Σχολής Ανώτατου Εκπαιδευτικού Ιδρύματος (Α.Ε.Ι.) της ημεδαπής.
4. Το αίτημα της Συγκλήτου του Ελληνικού Μεσογειακού Πανεπιστημίου (συνεδρίαση υπ’ αρ. 133/23.01.2025).
5. Την υπό στοιχεία Φ.1/Γ/165/35814/Β1/01.04.2025
εισήγηση του άρθρου 24 του ν. 4270/2014 (Α’ 143),
από τη Γενική Διεύθυνση Οικονομικών Υπηρεσιών του
Υπουργείου Παιδείας, Θρησκευμάτων και Αθλητισμού,
σύμφωνα με την οποία από τις διατάξεις της παρούσης
απόφασης δεν προκαλείται επιπρόσθετη δαπάνη στον
προϋπολογισμό του Υ.ΠΑΙ.Θ.Α., ούτε του ιδρύματος.
6. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ-ΜΙΤΟΣ, αποφασίζουμε:
Άρθρο 1
1. Στο Ελληνικό Μεσογειακό Πανεπιστήμιο ιδρύεται Πολυτεχνική Σχολή, με έδρα το Ηράκλειο, στην
οποία εντάσσονται τα ακόλουθα Τμήματά της, κατά
τις διατάξεις της περ. δ) της παρ. 1. του άρθρου 24 του
ν. 4610/2019 (Α’ 70), Σχολής Μηχανικών του Ιδρύματος:
α) Ηλεκτρολόγων Μηχανικών και Μηχανικών Υπολογιστών, με έδρα το Ηράκλειο,
β) Ηλεκτρονικών Μηχανικών, με έδρα τα Χανιά και
γ) Μηχανολόγων Μηχανικών, με έδρα το Ηράκλειο.
2. Η Σχολή Μηχανικών του Ελληνικού Μεσογειακού
Πανεπιστημίου της Ελλάδος καταργείται.
3. Οι τίτλοι σπουδών των Τμημάτων που εντάσσονται
στην Πολυτεχνική Σχολή του Ελληνικού Μεσογειακού
Πανεπιστημίου, σύμφωνα με την παρ. 1, οι οποίοι χορηγήθηκαν πριν από την ένταξη των Τμημάτων στην
Πολυτεχνική Σχολή και ύστερα από την ολοκλήρωση
προγράμματος σπουδών διάρκειας δέκα ακαδημαϊκών
εξαμήνων, είναι ισότιμοι και αντίστοιχοι ως προς κάθε
συνέπεια με τους τίτλους σπουδών που χορηγούν τα
ίδια Τμήματα για την ολοκλήρωση σπουδών ίδιας διάρκειας, ύστερα από την ένταξή τους στην ανωτέρω
Πολυτεχνική Σχολή.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
5 Μαΐου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2150
05.05.2025 16:40:22
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2150/05.05.2025
Άρθρο 2
Έναρξη ισχύος
Η ισχύς της παρούσης απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της Κυβερνήσεως.
Μαρούσι, 4 Απριλίου 2025
Ο Υφυπουργός
ΝΙΚΟΛΑΟΣ ΠΑΠΑΪΩΑΝΝΟΥ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250202150.pdf | Tokens: 4172]